નવસારીમાં શહેરીજનોને પૂરો પડાતો પાણીનો પુરવઠો નહેરના પાણી ઉપર આધારિત છે. ઉકાઈ ડેમમાં પાણી ઓછું હોય શહેરને પણ પાણી પુરવઠો ઓછો મળી રહ્યો છે. જેને લઈને પાલિકા શહેરીજનોને બે ટાઈમની જગ્યાએ એક ટાઈમ પાણી આપી રહી છે. એક ટાઈમ પાણી તો અપાઈ રહ્યું છે પરંતુ કેટલાક વિસ્તારમાં તો પૂરતા જથ્થામાં પાણી મળતું નથી. આવા વિસ્તારમાં લોકોનો આક્રોશ વધી રહ્યો છે અને પાલિકા કચેરીએ રજૂઆત કરવા લોકો આવી રહ્યા છે.